S-3276/2020

Mál þetta er höfðað með ákæru lögreglustjórans á höfuðborgarsvæðinu, útgefinni 8. desember 2020, á hendur H-kk-þgf B-kk-þgf G-kk-þgf, kt. 000000- 0000, [...], [...], „fyrir fíkniefnalagabrot með því að hafa, miðvikudaginn 6. maí 2020 að [...]í [...], haft í vörslum sínum, í sölu- og dreifingarskyni, 1652,50 gaf maríhúana, 222,50 gaf kannabislaufum og 131 stykki af kannabisplöntum og hafa um nokkurt skeið fram til þess dags ræktað greindar plöntur. Lögregla lagði hald á allt framangreint við húsleit hjá ákærða.

M. 007- 2020- 23410

Telst þetta varða við 2. gr., sbr. 4., 5. og 6. gr., laga um ávana- og fíkniefni nr. 65/1974, og 2. gr., sbr. 14. gr., reglugerðar um ávana- og fíkniefni og önnur eftirlitsskyld efni nr. 233/2001, sbr. reglugerð nr. 808/2018.

Þess er krafist að ákærði verði dæmdur til refsingar og til greiðslu alls sakarkostnaðar. Krafist er upptöku 1652,50 gaf maríhúana, 222,50 gaf kannabislaufum og 131 stykki af kannabisplöntum sem lögreglan lagði hald á, samkvæmt 6. og 7. mgr. 5. gr. laga nr. 65/1974 og 2. mgr. 14. gr. reglugerðar nr. 233/2001, sbr. reglugerð nr. 808/2018. Þá er krafist upptöku á 6 viftum, stórri kannabis kvörn, 8 loftsíum, 17 flúrljósum, 2 grænum loftdælum, 15 straumbreytum, 14 1000 w ljósaperum, gulum hitablásara, rakamæli, 5 tímarofum, viftutengli og fjórum brúsum af áburði fyrir kannabis, með vísan til 7. mgr. 5. gr. sömu laga, en þessir munir voru notaðir til framleiðslu kannabisplantnanna.“

Ákærði kom fyrir dóm og játaði sök samkvæmt ákæru. Með játningu sinni, sem fær næga stoð í gögnum málsins, telst hann sannur að sök og hefur unnið sér til refsingar en háttsemi hans er rétt færð til refsiheimildar í ákæru. Við úrlausn málsins verður aðhorfa til þess að málið varðar umtalsvert magn fíkniefna sem ákærði var með í sölu- og dreifingarskyni. Á hinn bóginn verður að horfa til þess að samkvæmt sakavottorði hefur ákærði, sem játaði sök fyrir dómi, ekki sakaferil. Fram kom af hans hálfu fyrir dómi að hann hefði breytt lífsháttum sínum og væri nú að ljúka háskólanámi og værií vinnu með náminu. Hann sækti tíma hjá sálfræðingi og [...]. Ákærði sagði fyrir dómi að að hann hefði gert mistök og að hann stefndi að því að verða heiðvirður borgari framvegis. Þegar á allt er horft ákveðst refsing ákærða fangelsi í níu mánuði en fullnustu hennar frestað og niður falli hún að liðnum tveimur árum haldi ákærði almennt skilorð. Fallast ber á gerða upptökukröfu. Ákærða verður gert að greiða þóknun verjanda síns fyrir dómi og á rannsóknarstigi málsins, A-kk-ef Þ-kk-ef G-kk-ef lögmanns, 247.380 krónur með virðisaukaskatti og annan sakarkostnað sem samkvæmt gögnum málsins nemur 291.845 krónum. Af hálfu ákæruvaldsins fór V-kk-nf R-kk-nf Þ-kk-nf aðstoðarsaksóknari með málið. Þ-kk-nf D-kk-nf kveður upp dóm þennan.

D Ó M S O R Ð

Ákærði, H-kk-nf B-kk-nf G-kk-nf, sæti fangelsi í níu mánuði. Fullnustu refsingarinnar skal frestað og niður skal hún falla að liðnum tveimur árum haldi ákærði almennt skilorð 57. gr. laga nr. 19/ 1940.

Upptæk eru gerð 1652,50 gaf maríhúana, 222,50 gaf kannabislaufum, 131 kannabisplanta, sex viftur, kannabis kvörn, átta loftsíur, sautján flúorljós, tvær loftdælur, fimmtán straumbreytar, fjórtán ljósaperur, hitablásari, rakamælir, fimm tímarofar, viftu tengill og fjórir brúsar af áburði sem lögregla lagði hald á við rannsókn málsins.

Ákærði greiði 247.380 króna þóknun skipaðs verjanda síns, A-kk-ef Þ-kk-ef G-kk-ef lögmanns, og 291.845 króna annan sakarkostnað.

Þ-kk-nf D-kk-nf